
A közzétett adatok könyvvizsgálattal nincsenek alátámasztva.
A 224/2000. (XII. 19.) Korm. rend. 7 § (2), 8. §  (4) bekezdés szerint közhasznú szervezetünk egyszerűsített éves beszámolót köteles készíteni. 

Ennek részei: mérleg, eredmény-kimutatás, kiegészítő melléklet.
Nem része a beszámolónak, de a csatolt PK-142 nyomtatvány tartalmazza a mérleg és az eredmény-kimutatás mellett a közhasznúsági mellékletet is. 

KIEGÉSZÍTŐ MELLÉKLET

Általános rész
A Nyíregyházi Repülős Képzésért Alapítvány tevékenységét 1999-ben kezdte meg. 

Az Alapítvány azért jött létre, mert a GATE Mezőgazdasági Főiskolai Karán folyó repülőmérnök-képzés erősen alulfinanszírozott volt, és a hiányt az alapítványi bevételekből származó pénzösszeggel kívántuk kipótolni. 

Az Alapítványi bevételek elsősorban az SZJA 1 %-ából befolyó támogatásból, az utóbbi években magánszemélyek és szervezetek adományaiból származnak. 

A támogatást elsősorban a tárgyi feltételek javítására használjuk fel, de támogatjuk a tehetséges hallgatókat (TDK-munka), a tanulmányi kirándulásokat és a tudományos konferenciákat is. 

Az Alapítvány közhasznú szervezetként működik. 

Képviseletre jogosult: Szelestey Gyula, 4400 Nyíregyháza, Őz köz 49. 

A számviteli információs rendszert Czomba Antal mérlegképes könyvelő működteti. Regisztrációs száma: 117718.
Az alapítványnál a könyvvizsgálat nem kötelező. A beszámolót bejegyzett könyvvizsgáló nem ellenőrizte, a könyvelést és a beszámoló készítését mérlegképes könyvelő végezte. 

A mérlegkészítés pénzneme: forint

A mérlegkészítés időpontja: 2016.01.30.

A jelen kiegészítő melléklet a Sztv. 16. § (5) bekezdése szerint azokat az információkat tartalmazza, melyek a nyilvánosságra hozatal szempontjából fontosak. 

Számviteli politika

A könyveket a kettős könyvvitel rendszerében vezetjük, a könyvelésre kiadott számlacsoportokat, számlákat, al- és részletező számlákat, azok számjeleit és megnevezését a számlatükörben foglaljuk össze. A számlatükör és a szöveges számlarend együtt teszi lehetővé, hogy a könyveket a számviteli törvény előírásai szerint vezessük. 

A felmerült költségeket elsődlegesen az 5. számlaosztályban tartjuk nyilván. Az 5. számlaosztály megfelelő tagolása biztosítja , hogy mind a külső, mind a belső információk rendelkezésre álljanak. A 6-7. számlaosztályokat nem nyitottuk meg.

Az alapítvány a beszámoló összeállításánál az alábbi értékelési eljárásokat alkalmazta:

Az immateriális javak beszerzési értékét beszerzési áron az amortizációval csökkenve mutatja ki. A tárgyi eszközöket beszerzési áron az amortizációval csökkenve mutatja ki.

Értékcsökkenési leírás módja:

Az évenként elszámolandó értékcsökkenés megtervezése – az egyedi eszköz várható használata, ebből adódó élettartama, fizikai és erkölcsi avulása, az egyéb körülmények és a tervezett maradványérték figyelembevételével – az eszköz bekerülési (bruttó) értékének arányában történik.

Az értékcsökkenés tervezésekor az alapítvány az eszközök elhasználódásának ideje függvényében lineáris leírást alkalmazott. 

Kis értékű eszközök értékcsökkenési leírása (Szvt.80 § (2) bekezdés):

A 100.000 Ft alatti egyedi bekerülési értékkel bíró vagyoni értékű jogok, szellemi termékek, tárgyi eszközök bekerülési értéke a használatbavételkor értékcsökkenési leírásként egy összegben elszámolásra kerül. Ebben az esetben az értékcsökkenési leírást tervezni nem kell.

Értékcsökkenési leírások:

Tárgyi eszközök:

· Számítástechnikai eszközök évi 33 %

· Oktatástechnikai eszközök (pld. tankönyv) évi 20 %

· Egyéb műszaki cikkek évi 14,5-20%, a maradványérték és a futamidő egyedenként kerül meghatározásra.

Immateriális javak leírási kulcsa az elavulás mértékének figyelembevételével egyedenként ke-rül meghatározásra 
Nem jelenős maradványérték:

A maradványérték nulla összeggel vehető figyelembe az értékcsökkenési leírás tervezése során, ha az eszköz hasznos élettartama végén várhatóan realizálható értéke valószínűsíthetően nem haladja meg a 100 ezer Ft-ot.

Ha a szervezet szempontjából meghatározó jelentőségű tárgyi eszközöknél az évenként elszámolásra kerülő értékcsökkenés megállapításakor (megtervezésekor) figyelembe vett körülményekben (az adott eszköz használatának időtartamában, az adott eszköz értékében vagy a várható maradványértékben) lényeges változás következett be, terven felüli értékcsökkenést kell elszámolni.

A terven felüli értékcsökkenést olyan mértékig kell végrehajtani, hogy az immateriális jószág, a tárgyi eszköz, a beruházás használhatóságának megfelelő, a mérlegkészítéskor érvényes (ismert) piaci értéken szerepeljen a mérlegben. Amennyiben az immateriális jószág, a tárgyi eszköz, a beruházás rendeltetésének megfelelően nem használható, illetve használhatatlan, megsemmisült, vagy hiányzik, az immateriális javak, a tárgyi eszközök, a beruházások közül – terven felüli értékcsökkenés elszámolása után – ki kell vezetni. 

Nem számolható el terv szerinti, illetve terven felüli értékcsökkenés a már leírt, illetve a tervezett maradványértéket elért immateriális jószágnál, tárgyi eszköznél.

Az Alapítvány az immateriális javakról és tárgyi eszközökről folyamatos mennyiségi analitikát vezet a főkönyvvel való folyamatos egyeztetés mellett, a mérleg fordulónapján kötelező jelleggel.

Jelentős összegű hiba értelmezése:
· ha a hiba feltárásának évében, a különböző ellenőrzések során, egy adott üzleti évet érintően (évenként külön-külön) feltárt hibák és hibahatások – eredményt, saját tőkét növelő-csökkentő értékének együttes (előjelétől független) összege meghaladja az ellenőrzött üzleti és mérlegfőösszegének 2 %-át, ill. ha a mérlegfőösszeg 2 %-a meghaladja az 5000 millió Ft-ot, akkor az 500 millió Ft.

Megbízható és valós képet lényegesen befolyásoló hiba értelmezése:

Ha a jelentős összegű hibák és hibahatások összevont értéke a saját tőke értékét lényegesen – a hibák feltárásának évét megelőző üzleti és mérlegében kimutatott saját tőke legalább 20 %-kal változik (nő vagy csökken) – megváltoztatja, és ezért a már közzétett – a vagyoni, pénzügyi és jövedelmi helyzetre vonatkozó – adatok megtévesztők.

Tájékoztató rész

Az Alapítvány az alábbi közhasznú tevékenységet végzi.

A társadalom és az egyén közös érdekeinek kielégítésére irányuló közhasznú tevékenysége keretében az Alapítvány célja :


A Nyíregyházi Főiskolán folyó repülőgépvezető- és repülőmérnök-képzés támogatása, az oktatás, különösen a gyakorlati képzés korszerű feltételeinek biztosítása, fejlesztése, a tehetséges hallgatók tanulmányainak támogatása, az alulfinanszírozott képzés hiányának pótlása.

A fenti célon belül:

a.) Az Alapítvány az elméleti képzés támogatásával el kívánja érni, hogy a tárgyi feltételek ne maradjanak el a hasonló képzést folytató neves külföldi oktatási intézményekétől.

Jogszabályhely: 2011. évi CCIV. tv. a nemzeti felsőoktatásról 84. § (1); 
b.) Az Alapítvány a gyakorlati képzés támogatásával hozzá kíván járulni az önálló szakképzettséget nyújtó légiközlekedési-hajózó szakirányos képzés költségeinek csökkentéséhez.

      Jogszabályhely: 2011. évi CLXXXVII.tv. a szakképzésről 29. § (1) és 

      84. § (1)

c.)  Az Alapítvány lehetőségeihez képest támogatja a tehetséges hallgatókat.

 Jogszabályhely: 2011. évi CXC. tv. a nemzeti köznevelésről 1. § (1) 
A fenti céloknak megfelelően az Alapítvány az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Civil tv.) 34. § (1) pontja alapján az oktatás és nevelés területén a felsőoktatásban és a felnőttoktatásban végzi közhasznú tevékenységét az alábbi részfeladatok megvalósításával:

· a közlekedésmérnök szakos légiközlekedési szakirányos hallgatók elméleti és gyakorlati képzés tárgyi feltételeinek javítása;

· oktatói és hallgatói egyéni teljesítmények díjazása, jutalmazása (pl. TDK munka, tudományos konferenciák);

· a hallgatók anyagi támogatása, a képzésben előírt külső oktatóhelyekre az utazási költségek részbeni vagy teljes megtérítése ( pl.: a külföldi szakmai gyakorlat, tanulmányi kirándulás);

· az Alapítvány zavartalan működéséhez szükséges dologi kiadások biztosítása (pl. munkadíj, tiszteletdíj, megbízási díj, irodai és postaköltségek, utazási költségek, hirdetési költségek stb.)
Az egyesület közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. Országgyűlési, megyei, helyi önkormányzati képviselő jelöltet nem támogat.
2015 évi tevékenység
2015 évben az alapítvány célkitűzésének megfelelően a Nyíregyházi Főiskolán folyó hivatásos repülőgépvezető és repülő műszaki szakember képzés támogatására fordított 4 948 241 forintot.
Ezt a következő fő tételek finanszírozására használtuk fel:

· Számítástechnikai eszközök
 beszerzése


408 328.-

· Repülőgépek műszerezettségének javítása

         2 197 403.-

· Jeppesen kézikönyv és éves frissítésének beszerzése
552 228.-

· Aviationexam vizsgáztató oktató anyag beszerzése

466 262.-

· A szimulátor éves felülvizsgálata és felügyelete
         1 184 180.-

· Hallgatók külföldi gyakorlatának támogatása

100 000.-

A tárgyévben az SZJA 1%-ból 78 396 Ft, a támogatói befizetésekből 1 000 000 Ft bevételünk volt, amit ezúton is köszönünk a támogatónknak, a HungaroControl Zrt-nek.
Az alapítvány tisztségviselői semmilyen juttatásban nem részesültek.
A mérleget, az eredmény-levezetést és a közhasznúsági mellékletet a csatolt, kitöltött PK-142 nyomtatvány tartalmazza. Ezt nyújtottuk be a Bírósági Hivatalnak a közhasznúságunk megállapítása érdekében.
Melléklet: 1 db. PK-142 kitöltött nyomtatvány
